Развојна агенција Србије (у даљем тексту: Агенција) оглашава

**ЈАВНИ КОНКУРС ЗА ЗАСНИВАЊЕ РАДНОГ ОДНОСА НА НЕОДРЕЂЕНО ВРЕМЕ У РАЗВОЈНОЈ АГЕНЦИЈИ СРБИЈЕ**

**I Назив и седиште Агенције:** Развојна агенција Србије, Кнеза Милоша број 12, Београд

**II Радна места којa се попуњавају:**

1. Радно место: ВИШИ САВЕТНИК ЗА УЛАГАЊА у Сектору за стратешка улагања, Одељењу за реализацију стратешких улагања – једно лице.

Кључне дужности позиције:организује рад пројектног тима у селекцији и контактирању потенцијалних улагача и изради анализа ради идентификације сектора за улагање; врши саветодавну помоћ и припрема „информациони пакет“ за улагаче, као и друге информационе документе са подацима од значаја за улагаче; прикупља информације улагача о улагањима и привредним условима на појединачним тржиштима и у појединачним секторима; врши стручну анализу писма о намерама; израђује анализе могућег нивоа подстицаја који се могу доделити инвестиционом пројекту; врши стручну анализу инвестиционих пројеката и поднетих пријава; пружа саветодавну помоћ улагачима у процесу избора локација за улагање; врши упознавање улагача са регулативом од значаја за реализацију улагања; сарађује са државним органима, организацијама и носиоцима јавно правних овлашћења, органима територијалне аутономије и локалне самоуправе, ради обезбеђивања остваривања свих права улагача из Закона о улагањима и других прописа којима се уређују питања од значаја за унапређење привредног развоја и улагања; врши контролу над радом чланова пројектног тима.

Задаци: прикупља и систематизује информације од значаја за упите улагача и одговара на исте; даје предлоге за успостављање контаката са потенцијалним улагачима; припрема и држи презентације о пословним могућностима и предностима улагања у Републици Србији; организује посете заинтересованих улагача инвестиционим локацијама; пружа помоћ улагачу у прибављању лиценци и дозвола, као и успостављању контакта са надлежним органима; прати улагача и пружа му логистичку подршку током посета инвестиционим локацијама; пружа подршку улагачу у комуникацији са другим субјектима од значаја за имплементацију пројеката (превођење, контактирање, заказивање састанака у оквиру агенде); врши анализу инвестиционих пројеката и учествује у припреми предлога за Савет за економски развој из делокруга Сектора, у сарадњи са Сектором за правну подршку и Сектором за планирање и анализу; учествује у активностима на изради и контроли предлога висине подстицаја за инвестиционе пројекте, као и припремању документације за рад Савета за економски развој у делу привлачења улагања, у сарадњи са Сектором за правну подршку и Сектором за планирање и анализу; припрема и уноси извештаје о инвестиционим пројектима у базу пројеката Агенције, ажурира и стара се о уредности истих; учествује на конференцијама у земљи и иностранству од значаја за промоцију улагања у Републици Србији; учествује у активностима на изради промотивног материјала за потребе привлачења улагања; обавља и друге послове из надлежности Сектора по налогу директора, извршног директора, директора Сектора и руководиоца Одељења.

Посебни услови које кандидат мора да испуњава: високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама; најмање 5 година радног искуства у струци, од чега најмање 1 годину на истим или сродним пословима; знање енглеског језика, знање рада на рачунару, положен државни стручни испит.

1. Радно место: САРАДНИК ЗА УЛАГАЊА у Сектору за стратешка улагања, Одељењу за реализацију стратешких улагања – једно лице.

Кључне дужности позиције: учествује у организацији и спровођењу посета заинтересованих улагача инвестиционим локацијама; под надзором непоредног руководиоца пружа стручну помоћ улагачима у процесу избора локација за улагање; пружа стручну помоћ улагачу у процесу упознавања са регулативом од значаја за реализацију улагања и прибављању лиценци и дозвола, као и успостављању контакта са надлежним органима; пружа стручно-техничку подршку у прикупљању и систематизацији информација и одговарању на упите улагача; под надзором непосредног руководиоца пружа стручно-техничку подршку у припреми „информационог пакета“ за улагаче, као и других информационих докумената са подацима од значаја за улагаче.

Задаци:Обавља адмнистративно-оперативне послове у вези са пројектима привлачења директних улагања; води извештаје о инвестиционим пројектима у бази пројеката Агенције, ажурира их и стара се о уредности истих; уноси податаке о инвестиционим локацијама у базу инвестиционих локација Агенције, ажурира и стара се о уредности истих; по потреби пружа стручно – техничку помоћ у припреми и држању презентације о пословним могућностима и предностима улагања у Републици Србији; припрема спискове потенцијалних улагача и њихових контаката; контактира компаније у складу са списковима; учествује у активностима на изради промотивног материјала за потребе привлачења улагања; учествује на конференцијама у земљи и иностранству од значаја за промоцију Републике Србије; обавља и друге послове из делокруга Одељења, по налогу директора, извршног директора, директора Сектора и руководиоца Одељења.

Посебни услови које кандидат мора да испуњава: високо образовање на основним академским студијама у обиму од 240 ЕСПБ бодова, мастер академским студијама, специјалистичким академским судијама, специјалистичким струковним студијама или образовање на основним студијама у трајању од три године обима 180 ЕСПБ бодова; најмање 1 година радног искуства у струци са завршеним основним студијама у трајању од 3 године и најмање 1 година рада на пословима обухваћеним Законом о улагањима, или најмање 2 године радног искуства на истим или сличним пословима са стеченом средњом стручном спремом и најмање 1 година рада на пословима обухваћеним Законом о улагањима; знaњe енглеског jeзикa, познавање рaда на рачунару, положен државни стручни испит.

Заједнички општи услови за све кандидате су следећи: да кандидат има држављанство Републике Србије, да је кандидат пунолетан, да кандидат није осуђиван на казну затвора од најмање шест месеци.

*Напомена:* Кандидат који нема положен државни стручни испит, дужан је да га положи у року од 6 месеци од заснивања радног односа.

**III Врста радног односа:** Радни однос на неодређено време.

**IV Пробни рад:** Пробни рад у трајању од 6 месеци.

**V Докази које кандидат прилаже уз Образац пријаве:** фотокопију дипломе којом се потврђује стручна спрема, биографију (CV),фотокопијe доказа о радном искуству у струци (потврде, решења и други акти из којих се види на којим пословима, у ком периоду и са којом стручном спремом је стечено радно искуство).

**VI Контакт адреса на којој се могу добити обавештења о јавном конкурсу:** Аида Мијовић, aida.mijovic@ras.gov.rs, 011/3398550 и 069/3397894

**VII Начин и рок за подношење пријава:** Пријава на јавни конкурс врши се на Обрасцу пријаве који је доступан на интернет страници Агенције[www.ras.gov.rs](http://www.ras.gov.rs) или у штампаној верзији на Писарници Агенције.

Истек рока за подношење пријава је 15 дана од дана оглашавања јавног конкурса у дневном листу „Дневник“, односно 24.01.2022. године.

**VIII Адреса на којој се подноси Образац пријаве са приложеним доказима:** Писарница Развојне агенције Србије, Кнеза Милоша број 12, III спрат (канцеларија број 301), са назнаком: ,,Пријава на јавни конкурс за заснивање радног односа на неодређено време за радно место: *(навести назив радног места)*.

**IX Начин и рок у коме се кандидати обавештавају о томе када почиње изборни поступак:** Кандидати чије су пријаве благовремене, потпуне, разумљиве и који испуњавају услове предвиђене огласом о јавном конкурсу, биће обаваштени о времену почетка изборног поступка најкасније у року од 30 дана од дана објављивања огласа о јавном конкурсу, путем телефона и/или имејл адресе наведених у Обрасцу пријаве.

Провера знања и вештина обавиће се у просторијама Агенције, на адреси Кнеза Милоша број 12, Београд.

**X Знања и вештине који ће се вредновати у изборном поступку и начин њихове провере**

1. Знања које ће конкурсна комисија проверавати код кандидата који учествују у изборном поступку за попуњавање радног места вишег саветника за инвестиције и радног места вишег сарадника за инвестиције у Сектору за стратешка улагања, Одељењу за реализацију стратешких улагања, су следећа: познавање Закона о јавним агенцијама, познавање Закона о улагањима, познавање Закона о контроли државне помоћи, познавање Уредбе о одређивању критеријума за доделу подстицаја ради привлачења директних улагања, познавање Закона о општем управном поступку, познавање делокруга рада Агенције, знање енглеског језика.

Наведене законе и уредбу кандидати могу пронаћи на интернет страници Агенције [www.ras.gov.rs](http://www.ras.gov.rs).

2. Провера знања код кандидата који учествују у изборном поступку за попуњавање радних места за која се расписује јавни конкурс вршиће се путем писменог теста и усменим путем, док ће се знање енглеског језика проверавати симулацијом конкретног задатка и усменим путем.

3. Вештине које ће конкурсна комисија проверавати код кандидата који учествују у изборном поступку за попуњавање радних места за која се расписује јавни конкурс, су следеће: вештина рада на рачунару – провера ће се вршити практичним радом на рачунару, вештина комуникације – провера ће се вршити усменим путем, организационе способности – провера ће се вршити усменим путем.

**XI Делови изборног поступка:** Изборни поступак за заснивање радног односа спровешће се у више делова.

**XII Мерила за рангирање кандидата за попуњавање радних места за које се расписује јавни конкурс:** Приликом сваке провере знања односно вештина кандидати добијају 1, 2 или 3 бода.

**XIII Начин и рок обавештавања кандидата о избору за пријем у радни однос:** Конкурсна комисија доноси одлуку о избору кандидата који је са најбољим резултатом испунио мерила за избор и доставља је свим кандидатима који су се пријавили на јавни конкурс, у року од 15 дана од дана доношења исте.

**Напомене:**

Неблаговремене, непотпуне, неразумљиве и пријаве кандидата који не испуњавају услове јавног конкурса, конкурсна комисија одбацује решењем које доставља тим кандидатима.

Јавни конкурс спроводи конкурсна комисија коју образује директор Агенције решењем.

Овај конкурс се објављује на интернет страници Агенције и у дневном листу „Дневник“.

Сви изрази, појмови, именице и глаголи у овом огласу који су употребљени у мушком граматичком роду, односе се без дискриминације и на особе женског пола.